Дзякуючы зладжанай рабоце нашага педагагічнага калектыву, мы прыйшлі да таго, што ў нас ёсць зараз. У мяне і жыццёвы дэвіз, і школьны супадаюць поўнасцю: “Разам мы дасягнём большага”. Я часта прыгадваю казку пра венік, калі бацька даў сынам па адным дубчыку і яны іх лёгка паламалі. А калі ён даў ім венік у рукі, то сыны не змаглі яго зламаць. Я ж заўсёды гавару, што, калі робіць справу адзін чалавек, гэта адно выйсце, а калі над ёй шчыруюць некалькі чалавек, то кожны бачыць работу са свайго боку, зыходзячы са спецыфікі выкладання, з асаблівасцей асобы, — і атрымліваецца зусім іншы вынік.